Kocēni piirkond
Kocēni piirkond (läti keeles Kocēnu novads) oli 1. järgu haldusüksus Lätis. Arvestuslikel andmetel oli 1. jaanuaril 2011 Kocēni piirkonna elanikest lätlasi 85,5%, venelasi 8,6%, valgevenelasi 2,2% ja muust rahvusest inimesi 3,7%. Piirkond moodustati 2009. aastal Valmiera rajooni Bērzaine, Dikļi, Kocēni, Zilaiskalnsi ja Vaidava vallast. 28. jaanuarini 2010 kandis see nime Valmiera piirkond. 2021. aastal liideti Kocēni piirkond uue suurema Valmiera piirkonnaga.